
PROME MINISTER A FIRMA MOU IMPORTANTE 
ENTRE APA, JAXPORT Y GOBIERNO DI ARUBA 


CONSEHO DI 
MINISTER DI HULANDA A DICIDI 


STUDIANTENAN 
CARIBENSE POR HAYA 
NAN BSN PROME CU NAN 
YEGADA NA HULANDA 


OTMAR ODUBER RIBA BOOSHI WEVER: 


“MI NO SA SI 
E HOMBER TA 
NAMORA DI MI” 


DEFENSA HULANDES 

C 
onseho di Minister di Gobierno di Hulanda a bay di acu- 
erdo cu e cambio den “Besluit basisregistratie per- 
sonen”, p’asina studiantenan Caribense por haya di biaha 
un BSN ora cu nan haci peticion pa financiamento di estudio 
via di DUO.Esaki ta wordo haci posibel door di duna nan BRP 
temporal (pa ciudadanonan cu no ta di Hulanda). 


Secretario di Estado van Huffelen, di Relacionnan di Reino y 
Digitalisacion (BZK), a entrega e decision aki den consulta 
cu Minister Dijkgraaf di Enseñansa, Cultura y Ciencia. 
Di e forma aki ta ehecuta deseo di e Gabinete pa duna studi- 
antenan di Bonaire, Saba, Sint Eustatius, Aruba, Corsou y 
Sint Maarten un BSN prome cu nan yegada. E decision aki 
awo ta bay pa conseho na Raad van State. 
Cu un BSN e studiantenan por regla tur asunto cu Gobierno 
y otro instancianan online, pa cual un BSN ta necesario. Por 
ehempel un DigiD, toeslagnan y haci cita cerca gemeente 
pa registracion den e BRP. Di e forma aki studiantenan por 
prepara nan mes promea cu yega Hulanda y na nan yegada 


por reglanan nan asuntonan mas lihe posibel. Y no ta haya 
nan mes innecesariamente den problema. E decision aki ta 
e prome stap. Na momento cu e drenta na vigor, mester di 
tempo pa adapta e sistema di DUO. 
E cambionan ta valido pa tur studiante Caribense cu tin 
derecho riba financiamento di estudio y cu ta bay studia na 
Hulanda, pero cu no ta biba eynan ainda. Un condicion impor- 
tante ta cu nan tin nacionalidad Hulandes. Studiantenan 
Caribense MBO cu no a cumpli 18 aña ainda tambe ta haya 
e BSN prome cu nan yega e pais. E derecho di biaha, cu 
nan ta ricibi, tambe a wordo mira como un financiamento di 
estudio. 


Ainda despues di e decision aki e studiantenan Caribense 
ta obliga pa inscribi nan mes den e BRP di e gemeente unda 
nan ta bay biba, despues di yegada na Hulanda. E regla ta 
conta pa tur hende cu ta bay keda mas cu cuatro luna na 
Hulanda. E BSN ta keda mescos. 
Posibel extra medidanan na inicio di estudio 2023 


Pa studiantenan Caribense cu ta cuminsa cu nan estudio den 
luna di augustus of september na Hulanda, no ta posibel pa 
haci uzo di e cambio aki despues cu e drenta na vigor. Nan 
ta haya un BSN despues di registra den e BRP di e gemeente 
Hulandes unda nan ta bay biba. Gobierno di Reino a bisa cu 
ta bay haci nan maximo esfuerso pa kita e problemanan pa 
casonan individual cu ta retrasa e registro den e BRP. 


Conseho di Minister di Hulanda a dicidi 
Studiantenan Caribense 
por haya nan BSN prome 
cu nan yegada na Hulanda 


D 
ia prome di Februari ultimo, e periodo di seis luna a 
vence, pues e aumento cu gobierno a sigura pueblo cu 
prijs di awa y coriente lo baha bek pa e fecha menciona. 
E fecha a yega y a pasa bay pero casi dos luna despues, 
ainda no tin claridad riba e palabracion aki caminda entre 
otro Minister di Energia, Glenbert Croes, a sigura pueblo 
tambe cu esaki lo sosode. 


Na inicio di 2023, tambe Minister Croes a informa pueblo cu 
dentro di poco prijs di awa y coriente lo wordo reduci pero 
simplemente, manera ya ta e caso for di 2017 ora cu gabi- 
nete Wever Croes a drenta gobernacion, ta otro promesa cu 
no a wordo cumpli. 
Ayera mainta Minister di Economia, Geoffrey Wever, a mustra 
su preocupacion grandi pa loke ta e situacion aki, caminda 
ATIA entre otro tambe a reacciona mustrando cu a duna 
permiso aña pasa, pa un aumento di prijs di awa y coriente 
pa un periodo limita di seis luna y esaki a pasa. 
Na mes momento Minister a mustra di un situacion caminda 


tin discusion grandi tumando luga cu e companianan estatal 
y awor cu no a trece e cambio priminti aki, e companianan di 
gobierno aki, a viola e asina yama “concessie voorwaarden” 
ya cu e aumento tabata valido te cu prome di Februari. 
Minister di Asuntonan Economico a mustra cu e decision 
awor ta sinta cerca e companianan estatal di utilidad pero 
parce cu no tin mucho indicacion cu nan ta trahando pa 
cumpli cu loke a wordo priminti y cu ta stipula den e condi- 
cionnan menciona. 
Cu e expresion aki Minister Wever a indica cu gobierno ta 
violando derecho di henter pueblo, cobrando un aumento cu 
tabatin un fecha mara na dje pa e wordo cambia y loke no a 
tuma luga. 


Loke ta hopi interesante ta e hecho cu Minister Wever a 
menciona cu ta duna e companianan estatal un siman di 
tempo pa presenta un rapport riba e prijs di awa y coriente 
despues cu prome di Februari a yega y no a cumpli cu e 
promesa haci. 
Mesora a crea e impresion cu tin un crisis den gabinete Wever 
Croes II caminda Minister Wever a mustra decepciona cu e 
forma di procede di e companianan estatal y cu mester tuma 
un decision pa yuda pueblo supera e crisis financiero cu tin 
den practicamente mas cu 70% di casnan di famia. 


Companianan estatal ta violando 
“concessie voorwaarden” 


Prijs di awa y coriente mester a baha caba 


Diamars, 28 Maart 2023 
AWEMainta 
LOCAL 
3 


D 
urante e conferencia di prensa di Otmar Oduber dia 20 
di maart ultimo, un di e topiconan di atencion tabata e 
constante confrontacion den prensa cu e tin cu ex-minis- 
ter/parlamentario y tambe miembro di partido UPP, Booshi 
Wever, kende recientemente tabata den prensa pa exigi Min- 
isterio Publico p’e lanta un caso contra Oduber, caso cu OM 
a declara no-admisibel. 


Segun Oduber, Booshi Wever ta un falsificado, un homber cu 
a contrabanda whisky y hende. Un hende 
cu a core sali fo’i Venezuela, profugo di 
husticia, pasobra el a laga boto atras. 
Oduber a indica cu e ta para pa su 
palabra. Ta kere un hende asina, 
frustra, un politico cu a caba 
caminda cu su partido mester tabatin 
dos lider, djey a pas’e pa otro lider y 
p’e caba como un politico di 
30 voto. Cu e palabranan 
aki, Oduber a enfatisa 
cu e no ta permiti i pa 
ningun hende daña su 


nomber mas. 


Durante mas di tres pa cuater aña largo Booshi Wever ta 
cana grita cu Otmar ta corupto. Tur caminda el a manda 
carta. El a entrega keho 10 aña pasa contra Oduber. Ainda 
por corda ATA cu su Fashion Week e tempo ey y tambe e 
logo di Aruba. 
“Mi no sa si e homber aki ta namora di mi. Pero Otmar gusta 
muhe,” el a indica. No por compronde 
otro cu un persona ta keda insisti 
of e mente ta asina sushi cu ta 
corupto te den alma, cu ta kere 
cu tur hende ta mesun corumpi 
manera Booshi Wever. 


“E tempo caba. Nan a inves- 
tiga Oduber. A check, a 
hiba tur sorto di docu- 
mento y Wever a haya 
como contesta cu no 
tin nada”, Oduber a 
indica. 


D 
urante di e conferencia di prensa cu Otmar Oduber a 
yama recientemente, el a toca varios tema, entre otro e 
situacion di Booshi Wever. Un di e puntonan tabata cu Wever 
tabatin manera algo cu ne, t’e incinerator na Parkietenbos. 


Por corda con antes tabata kima loke ta desperdicio humano 
(af of sushi). Ta un container habri cu palet riba dje, huma 
tabata bolter, cu tabata sosode tur dia. Asina ey tabata kima 
e sushi humano e tempo ey, costando 1.7 miyon pa aña. A 
yega e momento cu por a cumpra un incinerator cu no a 
costa pueblo nada pasobra ta placa cu tabatin di fondo di 
desaroyo hunto cu Hulanda. 


Tin di compronde cu e incinerator aki, no solamente ta 
ehempel den region, varios pais ta bin Aruba pa bin wak con 


nos ta hacie. Awo ta hacie paden cera, unda cu huma no ta 
sali y tin control riba dje kico ta sali pafo. 


Tin di compronde tambe cu DOW kier busca dos di nan mas. 
Pasobra asina bon el a resulta, caminda cu hasta den e 
paisnan bisiña ta buscando e ehempel di Aruba. 


Cu esaki Oduber kier a bisa cu Booshi no a keda contento 
pasobra su amigonan di hunga chip cu ne, ta esunnan cu a 
perde e destaho e tempo ey y ta papia di vriendjes politiek. 


Ey tin corupcion, segun Oduber. Ainda Bouldwin & Lawson 
su piesanan ta tira un banda. Eynan tur cos ta poni, e 
ex-mandatario a indica, habriendo caminda pa su yerno p’e 
gana e destaho. 


Otmar Oduber: 


Incinerator cu tin na Parkietenbos ta 
ehempel pa varios pais den region 


Otmar Oduber riba Booshi Wever: 


“Mi no sa si e homber ta namora di mi” 

F 
orsanan arma rond mundo mas y 
mas ta haci uzo di dronenan. Asina 
Defensa Hulandes por ehempel cada bi- 
aha tin mas di e asina yama Unmanned 
Aerial Systems (UAS) cu avion- y heli- 
copternan pilotea pa militarnan. E de- 
saroyo di dronenan tal bay hopi lihe. 
Desde 6 di maart diferente unidad di 
Defensa Hulandes a haci experimento 
cu cinco diferente tipo. Y esaki a bay 
den forma exitoso. 


E experimento ta forma parti di e 
trayecto “Swarming Drobes”. Meta di 
esaki ta pa pone diferente sistema den 
aire pa realisa misionnan di forma inde- 
pendiente. Esey tal sosode ora cu tin 
mester di solamente un persona cu tal 
duna e ordonan y e mesun persona ta 
controla e sistema. Te awo cada drone 
ta wordo guia separadamente. Door di 
laga nan opera di forma independiente, 
e ta kita hopi trabou for di man. 


Capitan Remon de Bruin di forsa 
terestre a splica cu “e factor humano 
no ta disparce por completo.” E ta e 
persona pa guia henter e trayecto rond 
di UAS. “E meta ta pa e dronenan den 
forma independiente busca e metanan 
rival,” el a duna como ehempel. “Pero e 
ser humano na final ta esun cu ta tuma 
e decisionnan. E drone simplemente ta 
comparti e informacion relevante cu e 
operador.” 


E reto grandi di Aruba cu ta monta- 
ñoso tabata principalmente atractivo 


pa conecta e dronenan cu otro. For 
di un post di commando ta lanta un 
conexion di data riba un distancia di 
35 km cu militarnan di 11 Brigada. Nan 
tur tabata tras di un cero. Nan drone 
tabata fungi como un “doorgeefluik” 
di e conexion, E sistema (sin control 
humano) ta haci contacto for di un 
distancia halto cu e zender na e post di 
commando y ta manda e señal bek pa 
e otro operadornan. 
Nan ta bisa cu a pesar di e bon prepara- 
cion no tur cos a bay manera a spera. 
Tabatin un poco di problema cu e 
tempo. Ora di biento fuerte of yobida 
no por a manda tur e dronenan ;aora. 
Tambe tabatin algun problema tecnico. 
E bentaha tabata cu e fabricantenan 
tambe tabata presente, y nan por a 
atende e probelma di biaha. 


Durante e test na Aruba a mira si e dron- 
enan uza di berdad ta haci loke ta poni 
riba papel, o sea loke ta wordo priminti. 
A evalua tambe cual drone ta esun mas 
adecua pa cada tarea. Por ehempel, 
tabata importante un di e dronenan 
por bula mas leu posibel, mientras cu 
den un otro drone e mester tin e capa- 
cidad pa transporta cierto carga. 


Pa por spaar riba dronenan mas caro, 
e siguiente stap ta haci posibel pa 
cumpra versionnan mas barata pa e 
fleta. “Esakinan por haci tareanan unda 
cu e riesgo ta grandi cu por tira nan 
abou,” de Bruin a splica den un entrev- 
ista cu e revista di Defensa Hulandes. 
Y a bisa cu tambe tin un opcion cu por 
sirbi como escudo pa dronenan cu 
sensornan mas valioso abordo. 


Defensa Hulandes a test varios 
di nan dronenan na Aruba 


Un di e dronenan cu a wordo getest na Aruba. 
Foto Ministerio di Defensa 


Diamars, 28 Maart 2023 
AWEMainta 
LOCAL 
5 


Diamars, 28 Maart 2023 
LOCAL 
6 
AWEMainta 


A 
ruba Tourism Authority a bini cu un campaña masha 
atractivo cu ta halando atencion sigur. Nan ta en busca 
di un “Meteorologo” pa nos isla. 
E campaña ta encera cu nan ta invita e biaheronan busca e 
chens di eherce e funcion aki pa tempo limita. 


Manera tur hende sa, Aruba tin e slogan di “One happy 
island”, pa motibo cu tin mas dia pa aña cu solo ta briya den 
henter Caribe. E bientonan ta refrescante tur dia casi durante 
henter aña, loke kisas cu esaki ta e informe di Meteorologo 
di mas facil di henter mundo. 
E biaheronan cu ta en busca di solo tin te cu 31 di maart awo 
pa gana un biaha pa 6 nochi y shete dia pa dos persona na 
Aruba pa pronostica e ultimo informe meteorologico riba e 
rednan social di Aruba. 
Ta pidi e participantenan bishita e website pa registra y 
manda un video, di 30 seconde, informando riba e clima di 


Aruba for di nan cas. 


Cu e campaña aki “nos meta ta pa haya e meteorologo 
perfecto pa yuda nos mustra e maraviyoso clima di e isla” 
E ganado lo bira e meteorologo di e isla durante un siman y 
lo disfruta di un estadia riba e isla. 


B 
loke sindical (SADA, SPA, SIMAR, FTA y SEPPA) a tene un 
rueda di prensa recientemente unda cu e unico punto di 
agenda tabata e prestatiemanagement. Prensa, despues di 
splicacion y update cu Edward Maduro, presidente di SADA 
a duna, a haci varios pregunta. Maduro a comenta cu tin tra- 
hado den gobierno no tin functiebeschrijving. 


Por ehempel si gobierno dicidi bin cu un dienst awe, nan 
ta core trah’e pa aloca hende, pero no tin nada pa bisa ki 
funcion of e tareanan cu e hendenan aki tin. Ta core hacie 
den pura pa tin luga pa politicamente hinca hende. Ora otro 
gobierno bin, ta pasa nan voorbij cu no ta bin cu functieb- 
eschrijving y hopi dienst den gobierno no tin esey. No ta 
manera cu e minister ta bisa cu 90% di e dienstnan tin. 


Ta bon pa haci un analisis real den e aparato publico y mira 
berdaderamente cuanto dienst no tin functiebeschrijving 
den e aparato di gobierno. Prome cu bin cu un prestatieman- 
agement, tur hende mester tin su functiebeschrijving. Pero 
esaki no ta interesa gobierno. P’e sindicatonan si, pasobra 
esey ta pone cu a base di e functiebeschrijving ta minimalisa 
e willekeur. Ta minimalisa cu e hoofd van dienst ta bay duna 
un evaluacion negativo a base di su deseo. 


Aworaki t’e director ta bay inventa ki tarea lo bay duna e 
trahado. Ta cos cu Raad van Advies ta señala, entre otro e 


willekeur. Ta hopi hoofd van dienst ta wordo poni riba nan 
stoel y ta haci loke cu gobierno kier, djis pa nan proteha e 
stoel ey. 


ATA buscando un “Meteorologo” pa Aruba 


Edward Maduro (SADA): 


Hopi trahado publico no tin un functiebeschrijving 

O 
tmar Oduber durante su ultimo conferen- 
cia di prensa tambe a bay riba e decision 
di Booshi Wever pa bay Hof cu un keho contra 
su persona. Na final, manera ta conoci, Hof a 
rechasa e peticion aki di Wever y a conclui cu 
Otmar Oduber no a haci nada malo. 


“ Tres hues a bis’e cu Oduber no a haci nada 
robes. No tin nada di corupcion. Pero e 
hendenan aki, di e politica cu ta existi di awe, 
no ta caba di compronde cu mi a sali cu honor, 
dia 10 di december 2019,” esaki e exminister 
a bisa den su ultimo conferencia di prensa. 


El a sigui bisa cu “tin hende cu tabata un 
fracaso totalmente den nan bida tur tempo, 
ta biba riba custia, manera De Meza, Booshi 
y algun mas, cu ainda nan ta kere cu por 
bin colga na bachi di Otmar, siendo cu no ta 
bistiendo bachi mas den e ultimo tres añanan.” 
Oduber ta gradici na Dios cu poco poco cada 
un di e cosnan aki ta bin afo. 


Oduber a bisa cu e no ta para pa nada mas y 
permiti pa daña su nomber mas. Pasobra cada 
biaha a purba y si tin cu sali bek afo, si mester 
ple politico pa defende su honor y su nomber, 
lo hacie tambe na tur momento. 


Aworaki e ta papia di dje, pero si mira e rotzooi 
cu ta tuma luga den nos pais unda oposicion, 
gobierno y otro hendenan ta envolvi. Ohala, e 
ta bisa, pueblo por wordo poni na prome luga. 
Oduber ta den sector priva y ta sinti kico ta 
biba den sector priva. Ohala por pone comu- 
nidad y pueblo na prome luga. 


E mensahe na Booshi Wever ta cu Oduber ta 
spera cu di berdad, si amor e tin p’e termina. 
Pa Booshi Wever compronde tambe cu si e ta 
un politico cu a termina su carera como un 
fracaso, Otmar Oduber a bay laga su carera 
politico den su miho momentonan, cu proyecto 


Otmar Oduber: 


Ainda tin politico cu ta kere cu 
nan por colga na bachi di Otmar 


cu awe, ora cu sali for di un pandemia 
por bira sali wak un oficina di turismo 
cu a pone nos economia lora cu awe 
tur hende por gaba cu turismo ta bon. 
Pasobra tin un ATA Sui Generis cu 
hamas y nunca no por sosode loke a 
pasa entre Briesen y Tofanelli e tempo 
ey. 


Awe ningun minister no por firma pa 
ATA. E tempo ey Eddie Briesen a firma 
pa ATA, cu placa di ATA. Awe nos sa 
cu oficina di turismo t’e unico. No por 
tin compinchi pa yuda compinchi door 
di minister. Awe ta Sui Generis cu ta 
para riba su pia y orguyoso di dje. Den 
pasado a yam’e banco y awo a resulta di ta e miho banco di Aruba awe. 
Pasobra e banco ey a scapa nos cu por a recover di nos turismo. 

A 
yera dialuna 27 di maart, ta un dia grandi y importante 
pa Aruba. Na Jacksonville, Florida Prome Minister Ev- 
elyn Wever-Croes y Minister Dangui Oduber, despues di a 
reuni cu ehecutivonan di Jaxport, a firma un MoU impor- 
tante entre Aruba Ports Authority (APA), Jaxport y Gobier- 
no di Aruba cu lo contribui grandemente na e desaroyo eco- 
nomico di Aruba. 


Prome Minister den e conferencia di prensa na Jacksonville 
pa anuncia e acuerdo aki, a remarca cu dialogonan inicial 
cu e partner strategico a cuminsa na 2020 sinembargo pa 
motibo di e pandemia no por a continua. A reanuda comber- 
sacionnan mas di un aña pasa na unda cu tawata tin un draft 
di e MoU cu a wordo discuti. Apesar cu Prome Minister mes 
no tawata parti di e combersacionnan, el a duna su sosten 
completamente. 


Na januari 2023 un delegacion di Jaxport a bishita Aruba 
y Prome Minister tawata tin e oportunidad pa reuni cu nan. 
Prome Minister a expresa cu e ambiente di e reunion tawata 
hopi ameno y interesante cu a conduci na e conviccion cu 
esaki tawata e cuminsamento di algo hopi importante pa 
Aruba. “Y awe dialuna 27 di maart, nos ta aki na Jacksonville 
cu nos delegacion di Aruba pa un momento hopi importante 
pa firma e MoU”, Prome Minister a remarca. 


Prome Minister a expresa cu pa un isla chikito situa den 
Caribe Hulandes cu tin lasonan comercial fuerte cu Merca, 
Gobierno ta considera e acuerdo aki un paso importante pa 
un asociacion strategico nobo entre Aruba y Jaxport. 


E beneficionan di e MoU ta multiple. Jaxfort lo bira un partner 
strategico importante pa Aruba. Jaxport ta e puerto mas 
grandi di container di Florida. Lo explora oportunidadnan 
pa rutanan nobo di carga entre Jaxport y Aruba. Lo explora 
oportunidadnan pa fortifica e terminal di carga na Aruba. Lo 
explora oportunidadnan nobo pa rutanan di crucero. Tambe 
lo explora e posibilidadnan pa bunker y ofrece servicio di 
LNG na liñanan crucero y lo explora oportunidadnan pa 
rutanan nobo entre Jaxport-Aruba. 


Den nomber di Gobierno di Aruba, Prome Minister a gradici 
e hunta di directornan di Jaxport, directiva di Jaxport y e 
delegacion di Aruba y Minister di Turismo, pa e milestone 
excepcional aki. “Mi ta gradici Mi colega Dangui Oduber pa 
su vision y determinacion. Aruba a haya un sla grandi di e 
pandemia pasobra nos ta depende di turismo. Aruba awo ta 


den recuperacion despues di e pandemia. Y no solamente 
nos kier ‘bounce bek’ pero nos kier bounce forward pa asina 
nos bira mas fuerte y mas resiliente. E MoU ta un stap grandi 
pa e crecemento economico di nos pais”, Prome Minister a 
expresa 


Prome Minister a firma MoU importante 
entre APA, Jaxport y gobierno di Aruba 

C 
ada un di nos ta un consumidor. Cada bes cu nos bay 
un tienda, un supermercado of otro negoshi pa cumpra 
un producto of servicio nos ta un consumidor. P’esey ta im- 
portante cu nos sa kico ta nos derecho y tambe unda como 
consumidor nos por haya informacion riba esaki. 


Minister Geoffrey Wever hunto cu Servicio na Defensa di 
Consumidor a lansa un website nobo cu ta contene infor- 
macion amplio y relevante pa tur consumidor di Aruba. 


Meta di e website ta brinda informacion y apoyo na e 
consumidor ora ta desea sa mas riba - entre otro - e compra, 
obligacion di e bendedo y obligacion di e cumprado. Esaki 
lo contribui pa nos consumidornan bira mas consciente y 
critico. Ta importante observa cu ley existente, nos Burgerlijk 
wetboek of Codigo Civil, ta duna e proteccion necesario 
na e consumidor, e consumidor no sa tur ora su derecho y 
tampoco ta wordo mustra riba esaki. 


Cada compra di un producto of servicio ta contribui pa pusha 


nos economia. P’esey ta importante pa brinda informacion 
y apoyo nan tur consumidor, pa asina cada uno bira mas 
consciente y critico, mi ta sigur cu e website nobo lo ta un 
stap pa nos logra nos meta segun minister Geoffrey Wever. 
Minister Geoffrey Wever ta invita tur consumidor pa bishita 
e website na https://sedeco.aw/pa/home-pa/ . E website ta 
disponibel den papiamento y Hulandes. 


Minister Geoffrey Wever: 


Website nobo pa informa consumidor di nan derecho 

M 
EP a campaña cu nan conoce e 
materia y cu lo goberna sin medi- 
da, pero e realidad a resulta otro. MEP 
a introduci yen di medida, pues un en- 
gaño total. Partido MEP ta bayendo pa 
di 6 aña di gobernacion pero nos por 
mira cu nan no a bin cu ningun proyec- 
to pero si cu hopi medida. Resultado di 
e medidanan aki por mira tur caminda 
paso nos isla ta bayendo atras cada dia 
cu pasa. Parce cu e 6 añanan di gober- 
nacion aki nos ministernan ta manera 
turista. Un gobierno cu ta puro biaha- 
mento y sin resultado. Un gobierno cu 
6 aña ta cobra y ta haya tur sorto di 
toelage pa biahamento pero sin ningun 
resultado na bienestar di nos pueblo. 
Nos por a sinti cu den pueblo tin basta 
disgusto grandi pa exoneracion di ex 
minister di turismo y transporte encu- 
anto di e contract cu Tofanelli. Un 
ex minister no solamente un biaha 
sino 3 biaha no a respeta e ley di 
Comptabilidad. E mas tristo ta cu e 
contenido di e contract a keda scondi 
pa pueblo y Parlamento di Aruba. No 
por a saca afo unda e placa di pueblo a 
wordo malgasta. 


Un rapport di CAD cu ta papia bon cla 
cu ta mustra cu placa di pueblo a wordo 
malgasta y no tin ningun caminda para 
cu por hustifica e malgastamento aki. 
CAD a mustra e gobierno di AVP cu pa 
haya sa e berdad tras di e contract di 
Tofanelli mester a laga un investigacion 


penal tuma lugar. Lastimamente nunca 
a entrega un keho oficial. Un inves- 
tigacion penal sigur lo por tabata tin 
consecuencianan pisa pa e ex minister. 
Nos por corda cu a uza e palabra di 
Universidad di corupcion pa e gobi- 
erno di AVP pero e imagen di partido 
MEP den e gobierno di 2001 pa 2009 
no ta mihor tampoco. Durante 8 aña di 
gobernacion di AVP nada no a wordo 
haci cu e contract di Tofanelli tampoco. 
Riba dje e ex-minister ta mara pais 
Aruba na un contract di $850.000,= y 
un Parlamento cu kier tapa mal gober- 
nacion di partido MEP intencionalmente 
a vota pa paga awg.2.120.000,= for di 
caha di gobierno. Un pregunta grandi 
ta keda cu ta uza placa di pueblo sin cu 
tabata tin un destaho publico y sin cu 
tabata tin autorisacion di Parlamento 
pa un suma di mas di awg.100.000,=. 
Parlamento ni sikiera tabata interesa 
pa sa e contenido di rapport di CAD. 
Hopi pregunta ta bin dilanti cu no ta por 
nada cu partido MEP a gara e cartera di 
minister di Turismo for di 2017. Esaki 
ta netamente pa asina salba e ex minis- 
ternan di partido MEP den e goberna- 
cion di 2001 pa 2009. 
Nada no a cambia di partido MEP di 
2009 y di e MEP di 2017. E gobierno di 
MEP aki conscientemente no ta respeta 
e ley di comptabilidad y ta haci uzo di 
placa di pueblo pa despues di 2 aña ta 
pidi Parlamento pa exonera e minis- 
ternan di nan responsabilidad. E gobi- 
erno aki no tin respet pa nos leynan y 
ta haci cu ta nan ta doño di pais Aruba 
paso nan por haci y deshaci cu placa 
di nos pueblo. No tin placa pa nos 
grandinan y esnan cu no tin trabao cu 
mester paga nan eigenbijdrage na AZV 


pa nan remedi. Salud di nos pueblo 
no ta importante p’esey locual cu ta 
para den punto 3 di salud y bienestar 
di desaroyo sostenibel ta puro gaña- 
mento. Ken por kere un gobierno cu a 
prefera di laga nos grandi y esnan sin 
trabao muri cu yudansa den compra 
di nan remedinan. Nos por mira cu na 
Hulanda partido BBB ta pidi pa hinca 
mas placa den cuido paso tin neces- 
idad y aki na Aruba gobierno di Aruba 
ta kita 60 miyon florin for di fondo di 
AZV. 


Nos por mira berdad cu ningun hende 
por haci bofon di Dios paso lo cual bo 
sembra lo bo cosecha. Tur e partidonan 
cu a vota na fabor di leynan cu ta bay 
contra di principionan di Dios lo sufri 
nan consecuencia di nan maldad. E 
husticia di Dios ta na caminda. Partido 
Curpa un partido cu ta para pa leynan 
di Dios y lo sigui lucha pa e bienestar di 
e famia crea pa Dios. Partido Curpa ta e 
unico alternativa. 


Eric Ras (Curpa): 


Medida y exoneracion di maldad 
ta e modus operandi di e gobierno 

D 
en ultimo siman nan tabata tin comber- 
sacionnan entre Altocomisario di Cuer- 
po Policial Aruba Sr. Arnhem y Comandante 
di Mareniers Kazerne Savaneta Sr. Van Wijk. 
Den e combersacion aki nan a explora hunto 
con pa renoba y reestablece e colaboracion 
entre Cuerpo Policial Aruba y Defensa Hulan- 
des cu ta dirigi Marina Real na Mareniers Ka- 
zerne Savaneta cu a keda para pa un tempo. 


Pa promove e siguridad di nos pais, KPA ta 
pone enfasis na desaroyo nobo di coalicion 
di siguridad y como tambe reforsa e 
lasonan existente den e proximo añanan. 
Defensie,Marina Real tin diferente tarea den 
diferente area pero e acepto di siguridad di 
Pais Aruba ta keda nan prioridad di mas halto. 


Den esaki Altocomisario Sr. Arnhem hunto cu 
Comandante Sr. Van Wijk tin intencion serio 
pa traha mas hunto. Marina Real a base di 
peticion lo brinda sosten na KPA y lo yuda 
reforsa diferente operacion nan policial si ta 
necesario. 


“Defensie,Marina Real ta un tremendo 
partner cu tin experto riba nan tereno y ta 
uza materialnan inovativo. E colaboracion aki 
por ta hopi beneficioso pa combati crimennan 
specifico, pero tambe pa mehora nos profe- 
sionalismo. Nos por siña for di otro, entrena, 
traha hunto y consulta cu otro den opera- 
cionnan specifico” tabata palabranan di alto- 
comisario Sr.Arnhem 


Ademas ambos kier a invita e comunidad di 
Aruba pa e Opendag di Mariniers Kazerne 
Savaneta cu lo tuma luga dia 1 di mei 
venidero. E dia aki KPA tambe lo ta presente. 


Sr. Arnhem ta bisa cu ta hopi importante 
pa tin encuentronan asina pa comunidad 
por conoce nan mas di cerca y como tambe 
brinda e oportunidad pa pueblo por exper- 
encia e bunita trabao cu cada tin di ofrece. 
Tambe e ta un oportunidad pa haya futuro 
militar y polisnan. 


Polis y militar a reenforsa lasonan fuerte bek 


Trahando hunto pa siguridad nacional di pais Aruba 

A 
inaugura un vuelo pero cu dos destinacion. Despues di como 
dies aña di negociacion y preparacion, Aruba Airport Authority 
N.V. (AUA Airport) a yama bonbini na e prome vuelo di British Air- 
ways, cu desde awo ta bula pa y for di Aruba dos bes pa siman, riba 
diahuebs y diadomingo. Cu e logro aki AUA Airport ta sigui desaroya 
e continente Europeo, Caribense y sin lubida…ta diversifica e mer- 
cadonan cu ta sirbiendo awo for di nos isla. 


British Airways lo bula pa Aruba durante henter aña riba diahuebs y 
diadomingo cu un stop na Antigua. E vuelo LGW-AUA lo ta opera cu 
un Boeing 777-200ER ekipa cu 336 asiento, brindando 32 asiento 
Club, 52 World Traveller Plus asiento y 252 asiento economy. E ta 
sali for di London Gatwick Airport. 


Detaye di e vuelo 
Vuelo BA2157 Depart London Gatwick 10:00 – Arrive Antigua 13:35 
Vuelo BA2157 Depart Antigua 14:35 – Arrive Aruba 16:30 
Vuelo BA2156 Depart Aruba 18:30 – Arrive Antigua 20:15 
Vuelo BA2156 Depart Antigua 21:15 – Arrive London Gatwick 10:15 


N’e momento aki e mercado di Europa ta conta cu servicio di KLM y 
TUIFly Netherlands, ambos operando for di Amsterdam y tambe TUI 
Airways cu servicio di temporada durante zomer so for di London 
Gatwick. 


CEO di AAA, Joost Meijs, a comenta: Otro logro pa e industria turis- 
tico di nos isla cu un servicio permanente entre London Gatwick 
Airport y Aruba. E introduccion di e servicio directo aki ta un obhe- 
tivo cu nos a bin ta traha riba dje y ta encanta cu e esfuerso pa desa- 
royo di servicio ta duna resultado. Den un sector hopi competitivo, 
ta esencial pa tin un servicio directo durante henter aña y conexion 
facil for di mercadonan grandi. Esaki ta un trabou den ekipo y mi ta 
convenci cu e lo bira un exito!” 


Expandiendo vuelo, asiento y destinacion 
AUA Airport a yama 
AUA Airport a yama 
British Airways bonbini 
British Airways bonbini 

T 
ur aña ta tuma luga un simulacro di calamidad 
na Aruba caminda diferente departamento y 
organisacion ta participa a base di nan plan di sig- 
uridad. E meta di esaki ta pa prepara pa cualkier 
tipo di calamidad manera entre otro tsunami, hor- 
can, candela grandi cu por sosode ariba nos isla. 
E aña aki un total di 10 scol y e oficina di SKOA a 
participa na e Caribe Wave, caminda a practica e 
simulacro ora tin candela den e edificionan. 


SKOA como e organisacion di educacion di mas 
grandi na Aruba a traha ariba un “School Safety 
Plan” desde aña 2019 pa tur su scolnan. Bou di 
guia di BRA a ricibi un curso intensivo caminda 
a reuni un total di 10 biaha, prome cu a skirbi e 
“School Safety Plan”. SKOA ta e unico organ- 
isacion di educacion cu tin un plan di siguridad 
en conexion cu calamidad pa nan scolnan. E meta 
principal pa tin un plan di siguridad, pa e scolnan, 
ta pa prepara tur maestro y alumno ora un calam- 
idad sosode na e scol. Scolnan di SKOA ta prepara 
pa situacionnan di candela, “school-shooting” y 
otro calamidad di naturalesa. 


SKOA lo continua na participa na e simulacronan 
aki anualmente pa asina keda mantene e plan di 
siguridad aki den practica y relevante pa tur nan 
scolnan. E meta di esaki ta pa garantisa e sigur- 
idad di tur alumno y tambe maestro di e scolnan 
aki. 


Si ta desea mas informacion di SKOA por bishita 
nos website www.skoa.aw of por yama nos directo 
na (+297) 523 1800 durante orario di oficina. 


10 scol di SKOA a participa 
10 scol di SKOA a participa 
na e simulacro di Caribe Wave 2023 
na e simulacro di Caribe Wave 2023 

D 
en cuadro di e meta pa diversifica 
economia di Aruba y crea un desa- 
royo mas sostenibel, minister Geoffrey 
Wever a ricibi un presentacion di parti 
di Metabolic Foundation. Den e presen- 
tacion Metabolic Foundation a com- 
parti e plan pa sondea oportunidad- 
nan pa Aruba den e mercado di carbon 
trading. 


E proyecto ta lidera pa sra. Christie 
Mettes, experto den diferente tema 
relaciona cu sostenibilidad. E proyecto 
lo haci uzo di “remote sensing” pa 
estima cuanto oportunidad di captura 
carbon dioxide (CO2) tin na Aruba den 
diferente areanan. Tambe lo analisa e 
diferente metodonan cu tin potencial 
pa spaar of reduci CO2 por medio di 
diferente tecnologia cu tin actualmente 
pa energia renobabel. 


E resultado di e analisis lo estima 
cuanto carbon lo por spaar den un 
periodo a termino largo y cuantifi- 
cando esaki lo duna un indicacion di e 
balor cu e CO2 lo por tin riba mercado 
boluntario internacional. 


Na 2021 e mercado internacional 
tabata tin un balor di 1 biyon USD y 
ta premira di lo por yega un balor di 
15 biyon na 2030. E mercado aki ta 
hayando mas y mas atencion door di 
sistemanan obligatorio y boluntario 
cu companianan ta forma parti di dje. 
E sistemanan aki tin como meta pa 
cumpli cu e Acuerdo di Paris di baha 
nivelnan di CO2 mundialmente. 
Manera a wordo comparti anterior- 
mente, compra y benta di carbon 
credits ta pasa entre negoshinan cu 
ta buscando pa cumpra CO2 paso nan 
ta den un structura legal cu ta obliga 


nan di baha nan emision di CO2 grad- 
ualmente. E benta y compra di CO2 
por tin hopi beneficio financiero pa 
Aruba, unda e ganashi por wordo uza 
pa inverti den proyectonan sostenibel. 
Proyectonan manera di solar panels y 
asina baha costo di bida. 
E proyecto aki ta un esfuerso pa explora 


modelonan economico nobo cu lo por 
diversifica entradanan pa pais Aruba. 
E estudio lo wordo finalisa den un 
termino di dos luna, unda lo comparti e 
resultadonan y consehonan cu pueblo 
di Aruba. Abase di e resultadonan 
lo determina e siguiente pasonan di 
accion. 


Minister Geoffrey Wever: 


Presentacion di proyecto di 
Carbon Trading pa Aruba 

D 
iaranson mainta, Minister di Husticia y 
Asuntonan Social Sr. Rocco Tjon, a habri 
e congreso den cuadro di proyecto di plan 
di mayor. Durante e congreso aki, varios ex- 
perto den e tereno social lo comparti infor- 
macion pa loke ta trata aspectonan impor- 
tante pa mayornan y mucha ora ta trata e 
tema di divorcio. Tur esaki den cuadro di e 
ley “voortgezet ouderschap” cu probable- 
mente lo wordo trata den Parlamento e aña 
aki ainda. 


Manera ta conoci, e congreso ta wordo 
organisa den un siman caminda tambe a 
brinda diferente otro opleiding importante 
na profesionalnan den e sector. Asina a 
percura pa “leid op” 46 docente como “kies 
coach”, di cual dos grupo tawata pa e cate- 
goria di edadnan entre 6-12, y un grupo pa 
e categoria di edadnan entre 13-18. Banda 
di esaki, 13 profesional a haya training den 
“familie mediation”. 


E motibo pa cual a lanta e proyecto di plan 
di mayor, ta e introduccion di e ley “Wet 
Bevordering Voortgezet Ouderschap en 
Zorgvuldige Scheidingen op Aruba”. 
Parti di e ley aki ta e formacion di acuer- 
donan entre otro pa loke ta trata e cuido 
y maneho di e “ouderschapsplan”, pues a 
base di e ley aki ta enfatisa e importancia 
di educacion y formacion di nos profesion- 
alnan. 


E proyecto di plan di mayor, ta posibel danki 
na e gran cooperacion y dediciacion di e 
miembronan di e comite di plan di mayor esta; 
Michella Steenvoorde -Laclé, Bert Wielenga, 
Aisca Berkemeyer, Sacha Geerman, Yvonne 
Bermudes, Magaly Maduro, Sylvie Eman, 
Luc Alofs y Desiree Helder. 


Por ultimo e Mandatario a gradici e profe- 
sionalnan cu ta miembro di e comite di 
plan di mayor, pero tambe a gradici colega 
Minister di Husticia y Siguridad di Hulanda 
Sra. Dilan Yeşilgöz-Zegerius, pa e tremendo 
colaboracion pa por haci e proyecto aki uno 
posibel. 


Minister Rocco Tjon: 


A inicia congreso den cuadro di proyecto di plan di mayor 

M 
ihor conoci como e “fraternan”, 
e Fraters van Tilburg tabata tra- 
ha den Caribe pa decadanan largo, y a 
saca hopi potret di entre otro Corsou, 
Boneiro, Surnam, Aruba, Trinidad y 
Guyana Frances y Ingles. Un parti di e 
coleccion “Herencia di Caribe” di e fra- 
ternan ta disponibel online via e web- 
site di e museo di e ciudad di Tilburg 
desde 2018: https://stadsmuseumtil- 
burg.nl/collecties/. 


Entrante fin di Maart di 2023 tur potret 
for di e coleccion di Fraters cu ta trata 
di Aruba tambe ta parti di Coleccion 
Aruba: https://coleccion.aw/fraters. 


“Dentro di e Proyecto Coleccion Aruba 
nos ta trahando duro pa pone tur ‘pida 
di e puzzel’, tur parti di nos herencia di 
Aruba, di nos cultura, di nos historia, 
disponibel un solo caminda online. 


E coleccion di Fraters van Tilburg ta un 
di e tesoronan fotografico di e herencia 
di Aruba y di Caribe”, segun Peter 
Scholing, cu ta responsabel pa digital- 
isacion, coleccionnan digital y inves- 
tigacion na Biblioteca Nacional Aruba 
(BNA). 


“Desde 2019 BNA tin su propio colec- 
cion digital online, cu a crece te casi 
50 mil items. Na 2022 coleccion aki a 
forma e base di Coleccion Aruba, un 
iniciativa nobo, cu tin como meta pa 
uni tur coleccion documental, historico 
y cultural na Aruba y di Aruba. 


Aparte di BNA Coleccion Aruba tin como 
partnernan fundador: Archivo Nacional 
Aruba (ANA) y UNOCA. Mientrastanto 
diferente partner local a join a e inici- 
ativa aki, manera Museo Arkeologico 
Nacional Aruba (MANA) y Stichting 
Monumentenfonds Aruba.” 


“E colaboracion cu Stadsmuseum 
Tilburg riba e tereno di e coleccion di e 
fratenan ta pas hopi bon den nos vision 
mas grandi, pa conecta no solamente 
e coleccionnan cu ta riba nos isla mes, 
pero tambe trece e coleccionnan cu no 
ta fisicamente na Aruba ‘bek den nan 
contexto original’ digitalmente, den e 
Coleccion Aruba. 


Recientemente, 
colaboracionnan 
y 
intercambionan asina a tuma lugar 
cu entre otro e Koninklijk Huisarchief 
y cu Koninklijke Bibliotheek. Nos ta 
spera cu nos por anuncia mas colab- 
oracionnan asina cu instancianan 
Hulandes pronto.” 


“E colaboracion aki pa cu e colec- 
cion di e Fraternan tabata un deseo 
pa basta tempo caba, y mi ta hopi 
contento cu nos a logra finalis’e, hunto 
cu Stadsmuseum Tilburg y Erfgoed 
Brabant! Nos kier gradici Petra Robben, 
Rien Vissers, Cris Kremers y e Fraters 
van Tilburg pa nan permiso y pa e 


cooperacion,” segun Scholing. 


Petra Robben, curator di e Stadsmuseum 
Tilburg: “Mi ta sumamente contento cu 
e herencia cultural , for di nos database, 
ta yega un publico hopi mas grandi 
na Aruba, via Coleccion Aruba. Dor di 
‘primi un solo knopi e conocemento di 
nos coleccion ta bira mas grandi, djies 
pa via di un intercambio di data” 


Rien Vissers, archivista di Fraters CMM: 
“E archive central di e Fraters van 
Tilburg (CMM) ta hay’e hopi special, cu 
e coleccion di potret di e fratenan, cu a 
biba y a traha na Aruba pa hopi tempo, 
awo ta disponibel via Coleccion Aruba. 
E ta un honor pa asina keda forma parti 
di e historia di Aruba.” 


Pa mas informacion di e coleccionnan 
digital di Coleccion Aruba y di BNA, of 
pa colabora: tuma contacto cu Peter 
Scholing (BNA), peter@bna.aw 


Coleccion di potret di Frater awo 
tambe disponibel via Coleccion Aruba 

E 
curso di Certificacion Pedagogico Didactico (PDG) ta un 
curso parcial pa e profesionalnan cu kier ta competente 
den e profesion di docente of educador. Pa medio di e curso 
di PDG e profesionalnan por desaroya competencia peda- 
gogico y didactico. 
Graduado di PDG por duna un materia na enseñansa profe- 
sional y scol avansa. E curso tin un duracion di entre 18 
luna y 2 aña. E cursista lo haya les dos biaha pa siman na 
Instituto Pedagogico Arubano (IPA). Banda di esaki lo tin 
tarea pa haci na cas, na scol, online y tarea practico. E curso 
di PDG lo cuminsa na september 2023. 


Tin dos grupo di participante cu por haci e curso di PDG: 
1. 
maestro 
cu 
ta 
traha 
no-certifica, 
esta 
‘onbe- 
voegd’ 
den 
enseñansa 
avansa 
e.o. 
EPI 
y 
MAVO. 
2. profesional di otro sector e.o. empresa of instancia cu no 
ta enseñansa, cu tin interes y motivacion pa sa mas di e 
profesion di educacion, y cu kier traha riba nan conocemento 
y habilidad pedagogico didactico. Pa e grupo di profesional 
aki PDG ta un rekisito pa drenta sector di enseñansa. (mini- 
male diploma toelating ta HBO). 


Bo ta cumpli cu e rekisitonan menciona y ta desea di ricibi 
e Certificacion Pedagogico Didactico cu IPA ta ofrece? 
Bishita www.ipaaruba.com, bay na aanmelden y scoge pa 
PDG y sigui e instruccion. Ora ta bay pa yena e formulario 
digital, mester tin PDF di diploma(nan) y lista(nan) di cifra 
‘gewaarmerkt’ pa agrega esakinan na e formulario. E ultimo 
dia pa inscribi ta 31 di mei 2023. Despues di e fecha aki no 
por inscribi mas pa aña academico 2023-2024. 


Pa mas informacion por bishita nos website www.ipaaruba. 
com of pagina di Facebook ‘Instituto Pedagogico Arubano’ 
y si ainda tin cualkier pregunta, por tuma contacto cu 
Studenten Services na 5243100. 


E 
mandatario encarga cu Energia ta na Spaña riba conse- 
ho di Hydrogen Valley Groningen, pa sostene diferente 
reunionnan cu stakeholders pa por concretisa Aruba Hydro- 
gen Valley. Den cuadro di e mision aki, ya e mandatario di 
Energia a reuni cu cadena hotelero Iberostar. Su hotel y re- 
sortnan tur ta wordo opera via energia sostenibel y na e isla 
di Mallorca, completamente riba hidrogeno. 


Tambe Minister Glenbert Croes a reuni cu Acciona Energia 
pa e mesun meta di realisacion di Aruba Hydrogen Valley. 
A habri e siman na Spaña cu reunion cu INDRA/MINSAIT. 
INDRA ta un compania cu na nivel global ta lider den tecno- 
logia, presente den mas di 140 pais na mundo cu 56 mil 
profesional den servicio. 


INDRA su experticio y specialisacion ta riba diferente area 
entre otro Energia y Utilidad pero tambe riba Defensa y 
Siguridad, Salubridad, Sostenibilidad, Defensa Cybernetico, 
Trafico Aereo y Transporte. 
Sr. Leonardo Benítez kende ta e director cu ta maneha 
Utilidad y Energia, a duna un presentacion interesante, asisti 
pa Marcelo Marrino cu ta e Director di Energia. Durante e 


presentacion aki a toca diferente tema entre otro di e tecno- 
logia den tur e areanan cu nan ta domina. Na mes momento 
a presenta na e mandatario tur e companianan cu nan ta 
traha cu ne na nivel global. 


A presenta na e Minister di Energia di Aruba e tecnologia cu 
nan ta ofrece pa sigura un miho control di uzo di awa y cori- 
ente por medio di smartmeters pa no solamente e consum- 
idor pero tambe e compania estatal tin un miho bista y 
control di consumo en general. 


Inscripcion pa curso di PDG na IPA ta habri 


Mientras tanto na Spaña 


Minister Glenbert Croes a reuni cu INDRA riba su meta y vision energetico 

P 
rome Minister Evelyn Wever - Croes 
na clausura di e UN Water Confer- 
ence cu a tuma luga siman pasa, a pre- 
senta resultado di e conferencia den 
cuadro di e compromisonan haci. Tin 
un cantidad di compromiso registra 
den e “Water Action Agenda”, pa cual 
ta felicita tur pais y stakholders cu a 
participa y stakholders na e gran logro 
aki. 


Pa duna continuacion na e proceso 
di preparacion amplio, e dialogonan 
interactivo cu a tuma luga na e confer- 
encia y tur compromiso den e “Water 
Action Agenda”, tin algun punto crucial 
cu mester accentua pa esakinan por 
wordo realisa exitosamente. 


Entre otro, mester cambia e forma con 
rond mundo ta balora y maneha awa, 
door di reconoce awa como algo bon pa 
un y tur y door di fortifica e asina yama 
“nexus approach” pa awa, cu alimenta- 
cion, salud, ciudadnan y energia como 
e catalisadonan pa sostenibilidad y 
desaroyo. 


Awa por ta un catalisado di salubridad 
enbes di riesgo y e base pa aumenta 
adaptacion di clima, mitigacion y resil- 
iencia, y tambe pa restringi perdida 
di biodiversidad. Esaki por conduci 
tambe na bon finanzas y goberna- 
cion, den cooperacionnan innovador 
cu sector publico y priva rond mundo, 
den un acercamento basa riba derecho 
humano. Ta anticipa e implementacion 
di tur e accionnan den e Water Action 
Agenda, y e paso di e Secretario- 
General den direccion di fortifica awa 
na Nacionnan Uni cu e nominacion di 
un embahador pa awa / “UN Special 
Envoy on Water”. 


Prome Minister Wever - Croes a 
enfatisa cu di awo en adelante, awa 
nunca por wordo laga afo di e agen- 
danan, strategianan y plannan di 
accion di Nacionnan Uni. E mensahe 
aki ta encera cu mester bin siguimento 
/ ‘follow up’ cu ta promove inclusion 
den diferente sector y accion. 


E resultadonan di e conferencia aki, 
lo tin conta cu proceso di siguimento 
concreto den tres summit venidero 
esta: 
“The 
SDG 
Summit 
2023”, 
“Summit of Future” na 2024 y “World 
Social Summit” na 2025. Y tambe a 
traves di e “High level political forum” 
anual tocante desaroyo sostenibel, 
“Conference of parties” y otro proces- 
onan di Nacionnan Uni, como tambe 


“Dushanbe Process”. 


‘Nos a kibra e ciclo continuo di awa 
mundial, pero den mesun rosea mester 
reconoce cu awa ta e gamechanger, 
pues dos banda di e mesun moneda. 
Na caminda pa y durante di e confer- 
encia si awa, nos a tende di varios gran 
iniciativa y compromiso pa accion y 
cooperacion. 


Pa por captura tur esakinan, nos ta 
extende e registracion di compromiso 
pa Water Action Agenda te cu 1 di may 
2023. Despues di esey, lo raporta riba 
esaki durante e Global Review di SDG6 
na e High Level Political Forum 2023. 
Nos mester tuma accion coordina awo,’ 
Prome Minister a termina bisando. 


Na clausura di e conferencia 


Prome Minister a elabora riba 
resultado di e conferencia di awa 


Nos mester tuma accion coordina awo 

M 
inister Glenbert Croes y e delegacion di Aruba a reuni cu Acciona Ener- 
gia. Acciona Energia ta un grupo global di desaroyo cu tin como punto di 
salida pa inverti den solucionnan sostenibel di energia nobo y renobabel pa 
un miho planeta. 


Recientemente durante Minister Glenbert Croes su reunionnan na Hulanda cu 
Hydrogen Valley na Groningen, a keda palabra di lo encontra otro na Spaña 
unda lo reuni cu e.o. Acciona Energia pa hunto concretisa Aruba Hydrogen 
Valley. Acciona Energia tin mas di 20 proyecto rond mundo, na diferente pais. 


Durante su reunion cu Acciona, e mandatario Arubano a entrega na e CEO sr. 
Rafael Mateo, e plan di energia di Aruba y a presenta e vision di Hydrogen Valley 
Aruba. Tambe e mandatario a elabora riba e vision cu e tin pa e Refineria di 
Aruba, pa su desaroyo y restructuracion ta completamente a base di energia 
limpi y pa riba e propiedad di refineria destina un area pa entre otro Aruba 
Hydrogen Valley. 


E delegacion di Aruba lo ta bishitando Mallorca den cuadro di e proyecto 
Aruba Hydrogen Valley. Mallorca ta e prome isla cu a transforma pa uzo di 
energia limpi y sostenibel, hidrogeno. 


CEO Sr. Rafael Mateo a mustra su interes den Aruba y ta di opinion cu awo ta 
tempo pa logra posiciona Aruba den Caribe como e “showcase” di hidrogeno 
y energia renovabel. 


Minister Glenbert Croes a invita Acciona Energia pa bishita Aruba y den luna 
di april e delegacion di Acciona Energia a confirma e bishita importante aki. 


Minister Glenbert Croes a reuni cu Accìona Energia Spaña 

M 
i ta bira rabia ora mi lesa e postnan riba Facebook, esun nan 
di bestianan bandona. Siman pasa atrobe un otro post over 
di 7 kitten cu a wordo laga atras den un caha di carton, y tam- 
be di e cacho bandona na pompstation di Paradera cu mester di 
un cas.. Y cuanto post mas mi mester lesa cada rato di e funda- 
cionnan cu ta roga pa haya foster homes pa bestia trai bestia. 
Cada pasa un dia ta algo otro! 
Mi mes ta stima mi bestianan asina hopi (nos tin 5 pushi y 1 
cacho), mi no ta compronde dicon otronan no sa di experiencia 
e amor cu bo por sinti pa un bestia di cas ... e ta algo hopi real! 
Mi a lanta cu amor pa bestia, semper nan tabata welcome na nos 
cas. Mi mama tabata y ainda ta un amante di bestia, y unda e 
ta, su cacho fiel Maya tambe tey. Mami ta papia cu Maya, discuti 
cune, rasona cune, e ta sirbi Maya cuminda special prepara cu 
hopi amor, y anochi prome cu nan bay drumi, mi Mama ta prepara 
Maya su macutu pe cu hopi cuido y atencion. Desde mucha, na 
cas nos a sigui su ehempel y nos a a siña stima y cuida nos besti- 
anan. Semper tawatin un lugar den nos hogar pa amor pa bestia, 
y nos no a tira nan pafo; al contrario semper nan tabata mag di 
ta den cas. Nos a ‘dress up’ e cacho cu paña, e pushi nan tawata 
drumi den cuna di popchi, nos a hasta wak nos pushi TikiTiki 
duna luz. Maar ja, esey ta e cos: e amor cu nos a siña di sinti pa 
bestia a bini for di cas. 
Mi mama tabatin un curason pa tur cos bibo y nos a biba y crece 
cu e sentimentonan aki. 


Nos wela tabata mescos. Su cacho miniatura tambe tabata permiti 
den cas, riba scochi, den Oma Tina su brasa, y anochi e tabata 
drumi den airco. Tawatin varios cacho, tur cu nomber straño si: 
Chipi, Pilin, Goliath, Djaka Preto, y Oma Tina tawata adora nan tur. 
Nan tawata su compañeronan stima tanten cu e tawata na bida. E 
sentimentonan a pasa for di generacion pa generacion. 


Sinembargo, nos tabata un famia Rubiano no mucho comun. Nos 
bisiñanan tabatin un cacho brabo – nan tawata lage pafo den 
cura - su unico proposito tabata pa blaf si a yega hende straño, y 
nan tawata dun’é carni curu cu sanger pa hacie agresivo, segun 
nan. Uy, mi tabata tin un tristeza pa nan cacho. 


Dus mi ta sinta pensa --- pakico tur dia nos ta bataya cu e asunto 
aki di bestia bandona? Parce cu e campañanan di Spay & Neuter 
ta haci casi 0 impacto. Y mi ta pensa esaki ta pasobra amor pa 
bestia mester bini for di cas! Nos ta bezig ta purba conscientisa e 
generacion robes! E generacion cu ta wak Facebook y cu ta tuma 
cacho cu pushi sin cuida nan no por wordo alcansa mas, nan no 
por siña kico ta amor pa bestia mas. Nos mester eingelijk dirigi 
nos energia riba e muchanan, un generacion mas jong. 


For di un edad jong nos mester siña mucha stima bestia, cu bestia 
tambe tin sentimento, cu bestia por transforma un mal dia den un 
bon dia, cu bestia por compronde nos idioma, comberti nos den 
mihor ser humano, cu bestia por elimina nos soledad ora nos bira 
grandi y nos yiunan y nietonan bandona nos. 


P’esey: si bo mayor no a siña bo stima un bestia, bo por siña esaki 


door di educacion. E lo tarda 
mas cu un generacion, pero 
ban cuminsa awor. Cuminsa na 
scol, peuterschool, djey kleu- 
terschool, djey basis, brug- 
klas, etc., te cu universidad. 
Compasion humano pa bestia 
mester ta un enfoke repetida- 
mente durante nos hubentud. 
Tin hopi manera pa encurasha 
esaki: kleurplaatjes, dia di 
hiba-bo-bestia-skol, skirbi un 
poema pa bo cacho, celebra 
Dierendag a la grande, studia 
culturanan cu ta adora bestia y 
haya sa dicon, laga un trainer 
bin scol y demostra muchanan 
con inteligente cachonan ta, 
bishita e Dog Hotel. Y natural- 
mente, parti di e trayecto di 
educacion, tambe siña tocante 
sterilisacion y castracion, Spay 
& Neuter. Pero enfoca princi- 
palmente riba e amor y balor… 
comprension pa dicon mester 
sterilisa y casta lo bini dimes. 
Otro idea nan? Ban brainstorm 
hunto: habri bo Dog Friendly 
Restaurant, bo Crazy Cat Lady 
Café, emplea un Office Dog (mi conoce un doño di negoshi local 
cu tin su mesun cacho den oficina: Queenie ta super cordial cu 
tur esnan cu ta bin bishita y e staff di oficina nan tur ta adore). 


Dus... Nos por cuminsa educa e generacion adecua? Ban cuminsa 
awor pa asina e muchanan’ki por bira ser humanonan mas cari- 
ñoso, no solamente pa bestia pero pa tur ser cu ta biba! It will 
take time, but we can do it! 


Ultimo cos: e dicho di Gandhi, “E grandesa di un nacion y su 
progreso moral por wordo husga na e manera cu nan ta trata nan 
bestianan”. Nos mester tin berguensa di nos mes como Arubiano! 
Nos ta un ehempel mahos. Ban cambia esaki! 


-Skirbi pa di un 100% Arubiano 


Mi a lanta cu amor pa bestia 


Skirbi pa di un 100% Arubiano 

A 
rtista visual Steffen Maas a duna biblioteca diferente pa- 
kete di wega pa mucha. Weganan cu Steffen a crea. Cada 
pakete ta consisti di un wega di domino, un wega di memory 
y un wega di kwartet. E imagennan ta e mesun cu a publica 
den ‘Mi buki di Aruba’. Mi buki di Aruba ta ofrece muchanan 
di Aruba imagennan reconocibel di nan mes contexto cultur- 
al y medio ambiente. 


E weganan ta ofrece imagen riba diferente topico, manera 
cuminda y custumber di Aruba, naturalesa y paisahe di Aruba. 
E wega ‘ArubABC’ ta mustra varios parha, fruta, mata, instru- 
mento musical, sitionan y monumentonan conoci di Aruba. 
E material ta masha colorido y atractivo. Mucha ta reconoce 
e imagennan facil y alabes ta siña lesa letter, e palabra of 
nomber. Steffen Maas a crea e weganan enfocando riba 
mucha mas jong cu ta siña lesa, pero por uza e weganan pa 
mucha di tur edad y tambe den klas. 
Banda di produci e publicacion ‘Mi buki di Aruba’ tabata 
Steffen su meta pa desaroya materialnan adicional pa 
complementa e buki, por ehempel weganan di grupo, buki di 
ehercicionan y aplicacion digital como metodo di enseñansa. 


Pa por a ehecuta e proyecto ABC, Steffen Maas a ricibi un 
subsidio di Prins Bernhard Cultuurfonds Caribisch Gebied 
(PBCCG). E proyecto ta wordo apoya door di ‘World Literacy 
Foundation’. 
Pa conoce e proyecto completo por bishita https://www. 
abcbooks.org/news 


B 
iblioteca Nacional Aruba a anuncia su campa- 
ña pa mucha y hoben. E grupo aki por miem- 
bro di biblioteca completamente gratis. Pa baby 
tin regalo te hasta. Baby nan cu ta bira miembro 
nobo na biblioteca ta haya un maletin regalo cu 
2 buki.  


BoekStart ta un proyecto pa laga baby of peuter 
cera conoci cu buki hunto cu su mayor. E initiativa 
aki tin como meta pa laga mayor y e chikitin cera 
conoci cu lesamento. Lesamento den bos halto 
pa baby ta stimula e desaroyo di idioma. Ta reco- 
mendabel pa cuminsa desaroya e cultura di lesa- 
mento na cas di trempan. 
Mayor di baby di 3 luna te 2 aña di edad por inscribi 
nan yiu na biblioteca (Playa of San Nicolas) y 
nan ta ricibi un maletin chikito cu ta contene 2 
buki. Un ta di tela y material suave specialmente 
desaroya pa un baby por hunga cu ne. E maletin 
chikito ta un regalo hunto cu e miembrecia gratis. 
Biblioteca ta ofrece un coleccion grandi di buki 
di prenchi pa baby y mucha chikito. Biblioteca ta 
duna e maletin di BoekStart tanten cu tin. 


Donacion special pa biblioteca hubenil 


Biblioteca ta buscando miembro nobo 

WILLEMSTAD - Siman pasa diamars Corte di Husticia 
Comun di nos islanan a tene un sesion intermediario pa 
contrata un experto cu por balota kico herencia di mayornan 
difunto a laga atras pa nan cinco yiunan. Dos dje rumannan 
ta biba na Hulanda y dos ta biba na Corsou y nan a demanda 
e di cinco ruman pa por finalisa e proceso di reparticion di 
herencia. Esencia dje caso ta cu mester nombra un experto 
pa balota e papelnan di balor y debenan cu e pareha a laga 
atras. 
Basicamente corte a dicta cu cada un dje herederonan 
mester haya 1/5 parti dje herencia. 
Corte a pone condicion con e reparticion mester sosode: ta 
stipula balor dje herencia contando for di dia cu e mama a 
fayece. 


Si balor dje accionnan dje herencia a baha despues cu e 
mama a fayece cada heredero tin cu haya menos placa por 
igual. Na luga di cuminsa un proceso largo di fiha balor 
dje compania, un dje rumannan a splica corte cu miho nan 
bende e certificadonan y parti e saco di placa. Corte tabata 
simpatisa cu e idea aki. 
E ruman cu a propone e procedura aki a splica hues pa 
haci ta manera ta un saco di placa tin pa reparti entre e 
rumannan. Esey pasobra e herederonan no ta interesa mas 
den e compania cu nan mayornan a lanta. 


Ademas ‘parti e saco di placa’ te manera mas simpel pa cera 
e capitulo ademas cu banco lo no tin obhecion pa converti e 
certificadonan den placa cash pa parti. Unico cos cu a keda 
pa resolve ta cua dje rumannan a lanta cuanto placa for di 
e compania pasobra mester desconta e ‘fiansa’ aki for di su 
parti dje herencia. 


Como cu si laga pa e herederonan resolve e asunto aki lo 
crea problema Corte a propone pa nombra un experto. E 
experto aki por saca afo ta cuanto placa cua heredero a 
lanta for di caha dje compania y con por cobra esaki bek. 
Un dje herederonan a bay contra e proposicion aki pasobra 
segun e, ya a reparti e herencia. Corte a rechasa e proposi- 
cion aki. Falta ainda pa resolve e problema kico ta haci cu e 
compania dje mayornan difunto tabatin. 
Al respecto Corte a dicta cu e ruman cu ta bibando den e cas 
por keda biba den dje sin paga alqiler. 


Na final a dicidi cu lo nombra un experto pa despues otro 
ruman no reclama cu el a haya di menos y ya corte tabatin 
un experto den persona di drs. W. Blijleven. 


E ta cobra 32.000 florin pa su trabou y dia 18 di april Corte 
lo reuni cu abogadonan dje rumannan pa dicidi ki ta bay 
haci cu e ‘saco di placa’. 


WILLEMSTAD - Ni den e mas remoto fantasia ta dificil pa 
determina ta con un persona sin experiencia politico cu ta 
poniendo su prome pasonan den e campo di mina politico 
local hinca den su cabes pa insinua cu un criatura di 4 aña 
ta mas versa cu un ex minister cu pa colmo ta lider di un 
partido politico. 


Salba vida riba lama combati traficacion di droga y arma 
y di hende y controla pesca y medio ambiente. Riba un 
punto e minister tabatin rason, esta, cu e no ta mira e balor 
agrega dje reunion cu a tuma luga siman pasa riba e Areglo 
riba Wardacosta. E minister a splica cu el a bin parlamento 
pasobra ora parlamento manda yame e tin cu bin pasobra 


ora manda yama e minister e mester presenta. Pero cu 
tur respet, hasta su yiu chikito di 4 aña sa cu no por firma 
Acuerdo di Maneho y bay negosha despues. Corsou mester 
a negosha cu Hulanda pasobra e gastonan no tabata riba 
presupuesto y e minister no por cera dos ministerio pa 
Corsou por cumpli cu su pati di e acurdo. A acuse di a pone 
hende drechi un banda pero ta lubida cu nan a pone hasta 
SG riba non actief. Kico a bay robes cu mester a yama e 
reunion publico di siman aki? 


Esey ta pasobra parlamento mester ta na altura ta cu 
Girigorie a firma Bestuursaccoord pero no tin fondo y e 
ana’ki e ta drenta na vigor pero e placa no t’ey. 


Experto ta cobra NAf. 32.000,00 pa su trabou 


Pa reparti herencia di NAf 5.650.000,- 
di descendientenan di mayornan difunto 


Kico minister di Husticia a insinua: 


Cu su yiu di 4 aña ta mas versa cu Girigorie di PAR? 

Fortaleza Pa Famia 


E pasonan di un hende ta estableci door di Señor, y E tin delicia den su caminda. Maske e trompica, e lo no cay, pasobra 
Señor ta sostene cu Su man. 


Tin hopi plan den curason di hende, ma e conseho di Señor esey lo permanece (Proverbionan 19:21). 
Bo palabra ta un lampi pa mi pia y un luz pa mi caminda.(Salmo 119:105). 


Asina Señor, bo Redentor, Esun Santo di Israel, ta bisa: Ami ta Señor bo Dios. Kende ta siña bo pa bo prospera, kende ta 
guia bo den e caminda, cu bo mester cana (Isaias 48:17). 


Tur e versiculo nan ariba menciona ta demostra abiertamente, dicon un hende mester laga Señor guia su pasonan. 
Hende mester ta na altura cu nos no por haci nada riba nos mes sin ayuda di Dios. 


P’esey den Romanonan 8:14 e palabra di Dios ta siña nos lo siguiente: 
Pasobra tur esnan cu ta wordo guia pa e Spirito di Dios, esakinan ta yiunan di Dios. Ta tempo pa tur hende realisa cu si 
Dios no dirigi bo paso, anto diabel lo bruha bo bida. Pasobra si no ta un ta e otro, ningun hende por sirbi dos maestro, 
ni tampoco hende no por come for di dos mesa. Hende mester stop di gaña su mes. 


Ora Señor ta dirigi bo paso, lo bo haci bon escogencia, pasobra canando cu Dios tur cos ta bira posibel. 
Tambe den nos cana cu Dios, Nos mester haci oracion, Scucha Dios su contesta, Tene fe den locual Dios ta bisa, 
Obedece su statutonan, Spera cu Señor lo actua.Warda riba Señor cu pasenshi, Y ricibi bo bendicion. 


Nos ta biba den tempo trabahoso, den cual hende ta cana den inmoralidad, impuresa, inmundicia, y perversidad, cual ta 
hiba hende na decadencia spiritual y social. Door di esaki tin hopi famia kibra, hopi divorcio, y hopi mucha ta coy e mal 
caminda, pasobra hende a aparta for di e caminda di Dios, y ta cana den scuridad profundo. 
Aunke Señor ta splica den Jeremias 29:11 e plannan cu e tin pa nos bida, toch hende, ta scoge e caminda hancho, cual 
su fin ta perdicion. 


Ningun caminda cu ta hiba nos na pica, no ta un caminda dirigi pa Dios, ningun caminda cu ta hiba hende na violencia no 
ta di Dios. Ningun caminda cu ta hiba hende na droga y alcohol no ta di Dios, 


Ningun caminda cu ta hiba hende na adulterio no ta di Dios. Ningun caminda cu ta hiba hende na falta di respet pa nan 
mayor no ta di Dios. E caminda di relacion entre homber cu homber y muhe cu muhe, Matrimonio di mesun sexo no ta di 
Dios. Y cu tur respet , mas tristo ta, cu tur esnan cu kier ta den e caminda ey sa cu e no ta di Dios (1Corintionan 6+9+10). 
Pasobra Dios a establece matrimonio entre homber y muhe. No ta Cristianismo ta bisa esey, ta Dios a establece esey pa 
semper. 


Y si nos ta papia di religion den tur Bijbel e ta para skirbi mesun cos. Ningun religion ta permiti esey, pasobra e ta un 
pasion engañoso segun Efesionan 4:22. 


Tur hende mester sa cu ora un persona tuma un decision asina grave, e mester a rechasa Dios den su curason, aki nos 
por wak con mentiroso diabel por ta (1 Corintionan 6:18-20). 


Pakico discuti, perde tempo, keda rabia cu otro pa algo cu nos tur sa, cu no ta bon, cual no ta productivo y no ta contribui 
na multiplicacion di hende, riba mundo manera Dios ta ordena. 


Laga nos tur haci oracion pa tur esnan cu a desvia for di e caminda di Dios, pa nan bolbe bek. 


Sinceramente, Pastor Marcel Balootje 


No tene miedo, di laga Dios, dirigi bo pasonan 

“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece: 


Freddy Boekhoudt 
Cariñosamente yama: “Eddy of Papa” 
*26 maart 1965 - †22 maart 2023 


Na nomber di su: 
Esposa: 
Lisandra Sharine Boekhoudt-Blanco 


Yiunan: 
Jaqueline Boekhoudt y Aldrich Dania 
Edsel Boekhoudt 
Edson Boekhoudt 


Tata: † Dominico Boekhoudt 
Mama: † Theresita Boekhoudt-Rasmijn 


Nietanan Stima: 
Rocheline Boekhoudt 
Angely Dania 


Manera Nieta: Aldriën Dania 


Rumannan: Alicia y Lino Robert 
Magriet y Jani Dirksz 
Roberto Boekhoudt 
Milo Boekhoudt y Mariana Angela 
Ricardo Boekhoudt y Ingrid Carrasquero 
† Gabriel Boekhoudt 
Efigenia Boekhoudt 
Angeline Boekhoudt y Francis Dijkhoff 
Soraida Boekhoudt y Eric Pardo 


Suegro: Juan y Maria Blanco 
Suegra: Filomena Servud y Segundo 
Koolman 


Ihanan: Aaron, Isha y Yabib 


Sobrino(a)nan, primo(a)nan, swa y 
cuñanan, tanta y omonan, comer y comper 
nan, tur su bon coleganan di DOW infra, 
bisiña nan 


Demas famia: 
Boekhoudt, Blanco, Servud, Dania, Koolman, 
Rasmijn, Yarzagaray, Ras, Robert, Dirksz, 
Dijkhoff, Franken, Charles, Navas, Dabian, 
Carrasquero, Pardo, Croes, Kock, de Lange, 
Bennett, Prescott, Maduro, Angela, Arena, 
Marchena, Kelly, Tromp y Guanipa. 


Nos disculpa si nos por a lubida un of otro 
famia of conocir den nos tristeza. 


Acto di entiero lo tuma lugar Diaranson 29 
di Maart 2023 di 2’or pa cu 4’or di atardi na 
Aurora Funeral Home y despues lo sali bai pa 
santana Catolico na Santa Cruz. 


Nos ta lamenta cu despues di entiero nos no 
por ricibi bishita di condolencia na cas. 


Wat een verdriet en wat een gemis. 
Op de eerste lentedag is mijn lieve 
man, onze vader en opa overleden. 


Paul Bouts 
12-12-1946 – 21-03-2023 


Paul was een levensgenieter, 
liefdevol, een denker en 
ondernemer. 


Bovenal was hij er altijd voor je als je 
hem nodig had. 
We missen je en houden van je. Op 
hele mooie herinneringen. 


Rust in vrede 


Anna Bouts-Wagenborg 
Anne en Marcel 
Marlon en Roos 
Nicole 
Hugo en Sam 


Als je afscheid wilt nemen kan dit 
dinsdag 28 maart 2023 van 14:00 uur 
tot 15:30 uur. 
Er is dan ook gelegenheid tot 
condoleren. Aansluitend is de 
crematie tot 16:00 uur. 
Aurora Funeral Home – Cumana 76 


We are saddened to inform you of the passing of 
our mother, grandmother, mother-in-law, sister, 
aunt and friend. 


Mavis Albertha 
Clark-Potter 
“Ma, Mabishi, Tanti Mabiesh” 
5 May 1935 - 20 March 2023 


“You will call, and I will answer you.” 
Job 14:14,15 
___________________________________________ 


Family: 
Daughter: Colleen Schouten-Clark 
Son-in-law: Henk Schouten 
Grandson: Chris Schouten 
Granddaughter: Talitha Schouten 
Sister: Vivina Lynch 


Nieces: 
Sonia and Kenrick Euson and family 
Patsy Lynch and family 
Thrishna and Engelbert Visser and family 
Vivina (Djovi) and Gerwin Maduro 


Nephews: 
Justin Potter and family 
Roy and Hillianthe Lynch and family 
Irwin Strachan and family 
Clint and Lina Strachan 


Spiritual friends and family of the San Nicolas 
English Congregation of Jehovah’s Witnesses 


She was related to Schouten, Potter, Lynch, 
Euson, Milton, Clark, Maduro 
___________________________________________ 


May we find comfort and strength in the 
memories we have shared together. 


You are invited to attend the memorial service 
that will take place on Wednesday March 29, 
2023 at Pray Funeral Home in San Nicolas. There 
will be a possibility to extend condolences from 2 
PM to 3 PM and a talk will be held at 3:15 PM. 


The burial will take place at Santana di Sabana 
Basora. 


We are so sorry if in our grief we have forgotten 
to mention anyone. 


“Mi Senjor a bin buscami den e tempo di mas 
bunita. E tempo di mas perfecto di Dios” 
Grandi bo ta “Oh Mi Senjor” 


A fayece nos Mama, Wela, Bisawela, Tanta, 
Suegra y Esposa 
Sra. Luisita 
Tromp-Werleman 


Carinosamente yama “MamaLisa” 
*30-11-1933 - †26-03-2023 


Acto di entiero lo wordo anuncia despues 


“Señor ta mi wardador, 
mi’n tin falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Cecilio Efrain Pers 
Mihor conoci como: “Silo” 
*01-02-1941 †26-03-2023 


Acto di entiero lo wordo anuncia 
despues. 

“Señor ta mi wardador, mi’n tin falta 
di nada. Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Nigel André Hill 
*29-03-1998 - †15-03-2023 


Acto di entiero lo wordo anuncia 
despues. 


Gradicimento y invitashon 


Na nomber di su casa, juinan, 
nieto/a nan, ruman nan y demas 
famia. 


Ta gradici tur cu di un of otro 
manera a compaña nos durante 
despedida di nos defunto stima: 


Elio O. Heronimo 


Ta gradici Dr. Marcel Etienne Ho- 
Kang-You pa su atenshon durante 
e enfermedad cortico di Elio. Ta 
gradici Hospice Atardi pa cuida 
Elio cu asina hopi amor durante su 
ultimo siman. 


Danki famia di Mascaruba, 
Baseball, OPPA y ex-coleganan; 
boso presencia tabata altamente 
aprecia. Danki na Aurora Funeral 
Home pa nan servicio excelente. 


Alavez nos kier invita boso pa 3x 
Santo Sacrificio di misa cual lo tuma 
lugar na Catedral San Francisco na 
Oranjestad. 


Diaranson 29 maart pa 7’or di 
anochi 
Diasabra 1 april pa 7’or di anochi 
Diadomingo 2 april pa 7’or di 
anochi 


Boso presencia lo ta altamente 
aprecia. 


P 
revencion di Termento na Scol di Fundacion Telefon pa Hubentud Aruba Termento 
semper tawata un di e motibonan principal pa contacto di mucha y hoben cu Telefon 
pa Hubentud na Aruba, y termento semper a aparece den e top 5 di motibo pa contacto 
cu Telefon pa Hubentud. Pa e motibo aki Fundacion Telefon pa Hubentud Aruba a start 
na Aruba na aña 2012 cu e proyecto Prevencion di Termento na Scol. 


Na 2012 e proyecto a start den forma di un proyecto piloto den 8 scol basico akinan 
nan Aruba. Prome cu a cuminsa cu implementacion di e proyecto na Aruba, Oficina 
di Estadistica di Aruba a midi e comportacion di termento den e 8 scolnan basico. E 
estudio a mustra cu 56.6% di mucha a bisa e tempo ey cu nan ta pasa door di termento. 
Despues di e estudio Fundacion Telefon pa Hubentud Aruba a cuminsa implementa e 
proyecto den e scolnan. Na momento cu a caba cu implementacion, Oficina di Estadistica 
di Aruba a bolbe drenta e scolnan pa studia si por tin cambio di conducta. E estudio di 
Oficina di Estadistica ta mustra cu despues di a ricibi e proyecto di Fundacion Telefon 
pa Hubentud Aruba, e comportacion di termento a conoce un reduccion di 21%. Locual 
ta mustra cu e proyecto di Fundacion Telefon pa Hubentud Aruba ta efectivo. 


Na 2016 Fundacion Telefon pa Hubentud Aruba a cuminsa cu un serie di training na 
docentenan di scol pa asina nan por haya conocemento ariba e tema, siña duna e 
proyecto, traha ariba nan protocol pa preveni termento y a ricibi tur material di e proyecto 
gratis. Te cu awor aki alrededor di 34 scol preparatorio, basico y secundario a ricibi e 
training aki na Aruba. Tambe un scol secundario di e isla di Bonaire a ricibi e training 
aki na 2017 y cual su docentenan a ser certifica pa duna Prevencion di Termento na 
Scol na e muchanan. 
   
Bao di e muchanan na e isla di Saba tambe por a constata cu e comportacion di termento 
ta halto. Debi nan esaki Fundacion Telefon pa Hubentud Aruba a ser acerca door di 
Openbaar Lichaam Saba pa yuda cu e problematica aki. 


Di 20 di februari te cu 2 di maart ultimo Fundacion Telefon pa Hubentud Aruba tawata 
na e isla di SABA y a duna training na un grupo di trahado social y di enseñansa di e isla 
di SABA. Despues di a ricibi e training nivel basico y nivel avansa, e trahadonan social y 
di enseñansa a ser certifica pa por duna e proyecto Prevencion di Termento na Scol na 
e isla di SABA. Awor tur mucha di e isla di SABA tambe ta bay ricibi e proyecto y asina 
aki lo reduci termento bao di e muchanan na Saba tambe.   
  
E training na e trahadonan social y di enseñansa di Openbaar Lichaam SABA ta den 
cuadro di e ‘kenniscentrum’ di Fundacion Telefon pa Hubentud Aruba cu ta exportando 
conocemento. Despues di 22 aña di existencia Fundacion Telefon pa Hubentud Aruba 
como un ‘Kenniscentrum’ ta exportando conocemento na organisacionnan guberna- 
mental y no-gubernamental den region. Banda di crea conocemento y comparti cono- 
cemento, awor Fundacion Telefon pa Hubentud Aruba como un ‘Kenniscentrum’ ta bay 
sigui exporta conocemento.  
  
Fundacion Telefon pa Hubentud Aruba kier a gradici su partnernan cu ta tuma nan 
impacto social hopi serio y ta inverti den nos comunidad. Un gradicimento ta bay na 
Aruba Airport Authority N.V., Web Aruba N.V., Setar, The Salamander Group y Openbaar 
Lichaam SABA.  
  
Pa mas informacion tocante Prevencion di Termento por tuma contacto cu Fundacion 
Telefon pa Hubentud Aruba via nos website: 131.aw of telefon 5886138/ 5884011.    


Trahadonan di e sector social y 
enseñansa di e isla di Saba a ser 
certifica pa por duna e proyecto 


